tomron87/hebrew-wikipedia-sentences-corpus huggingface dataset:
למרות זאת, הגנרטור נגנב על ידי הג'אקל, שמנצל את הקרב בין ספיידרמן לסוכני A.I.M שנשלחו על ידי סמית'.
ספיידרמן מתעמת עם סמית' והאחרון חושף שאין לו קשר לגניבת הגנרטור ושולח את החתולה השחורה שטופת המוח להילחם בספיידרמן.
ספיידרמן מביס אותה ויכול להרוס את המתקן ששולט במוחה או להמתין שהמתקן יהרוג אותה ולקחת אותו לעצמו.
ספיידרמן מוצא את הגנרטור הגנוב בסנטרל פארק יחד עם הג'אקל והאחרון חושף שהוא שינה את הגנרטור במטרה שיתן לו כוח לשלוט על הסימביוט.
לאחר שהביס את הג'אקל, ספיידרמן משיב את הגנרטור ויכול לתכנת אותו להרוס את הסימביוט או לשלוט בו.
בזמן שהגנרטור נטען, ספיידרמן נלחם נגד ונום שהפך למפלצת ובעזרת הגנרטור הוא מחליש אותו.
ספיידרמן מביס את ונום ויכול לעצור את הפלישה או לשלוט על הסימביוט בעצמו.
המשחק מתחיל כשהפלישה כבר בעיצומה.
לאחר שנתקל במספר סימביוטים, ספיידרמן נדבק באחד והחליפה שלו משתנה לחליפה השחורה.
ספיידרמן מגלה שהוא מסוגל לשלוט בחליפה ולהסירה מעליו בכל רגע נתון, אך שימוש מופרז בה יהפוך אותו לאגרסיבי.
ספיידרמן מניח שונום הוא האחראי לפלישה ויוצא לחפש אחריו.
בדרכו, ספיידרמן נתקל בחתולה השחורה שמפצירה בו לסייע לנייטקרולר וולגובלין הירוק.
נייטקרולר מנסה לסייע לאזרחים להתפנות מהעיר והגובלין הירוק מנסה לייצר פצצות במטרה להשמיד את הסימביוט.
לאחר שסייע לאחד מהם פעמיים או לשניהם פעם אחת, ספיידרמן מגיע לכוורת בתוכה הסימביוט דוגר.
בכוורת, ספיידרמן מביס את ונום והאחרון מספר לו שאין לו קשר לפלישה והוא מנסה לעצור אותה בעצמו.
ונום עצמו חלש מכדי ללוות את ספיידרמן והאחרון נכנס למעמקי הכוורת ומביס את מנהיג הסימביוטים, לאחר מכן הכוורת קורסת.
סוף המשחק תלוי בבחירת השחקנים למי לסייע קודם לכן:
סיוע לנייטקרולר פעמיים או סיוע לנייטקרולר ולגובלין הירוק פעם אחת מוביל לסוף הטוב במשחק, בו הסימביוט מובס וספיידרמן מוכר כגיבור בקרב תושבי העיר.
אם השחקנים סייעו לגובלין הירוק פעמיים, הסוף הרע מתרחש ובו ספיידרמן הופך למנהיג הסימביוטים החדש.
ב-17 באפריל 2008 חברת Activision הכריזה שהמשחק נמצא בפיתוח ושהוא ישוחרר למחשב האישי, פלייסטיישן 2, פלייסטיישן 3, PSP, Wii, Xbox 360 ולנינטנדו DS.
הוכרז שהעלילה תתמקד בפלישת חייזרי הסימביוט למנהטן שבניו יורק ושספיידרמן ועוד גיבורים ונבלים יאלצו למנוע אותה.
ביוני של אותה השנה, הוכרז שדמותו של ונום תהיה דמות האנטגוניסט המרכזית במשחק.
בימוי הדיבוב בוצע על ידי זוג נשוי בשם ולרי וקיט ארם.
Spire Global - חברה שמספקת נתונים שמתקבלים מלוויינים בבעלותה.
החברה נוסדה בשנת 2012 בסן פרנסיסקו.
מאז יסודה היא שיגרה כ-140 לוויינים מהם מעל ל-110 פעילים נכון לשנת 2023.
החברה הוקמה בשנת 2012 בשם NanoSatisfi Inc.
המטרה הייתה לספק מידע מהלוויינים על פי דרישה.
החברה הצליחה לגייס הון לבניית הלוויינים ראשונים.
ב-19 בנובמבר 2013 לוויינים ArduSat-1 ו-ArduSat-X שהיו ננו-לוויינים בגודל 1U שוחררו למסלול ממודול "קיבו" של תחנת החלל הבין-לאומית והחלו להעביר נתונים למחשבי החברה.
בעקבות הניסיון הראשון החברה עברה לייצור לוויינים מדגם LEMUR בגודל 3U ושיגור ראשון בוצע ביוני 2014. חלק מהלוויינים שוחררו למסלול מחלליות אספקה לתחנת החלל הבין לאומית.
בעקבות ההצלחות שיגור הלוויינים נמשך ובמקביל נבנו תחנות קרקע ברחבי העולם.
בשנת 2021 נרכשה חברה ExactEarth מקנדה ומידע שמתקבל ממכשירים שנשלחו על ידה לחלל בלוויינים שונים שולב במערכות של Spire Global.
לווייני החברה מתוכננים ונבנים באתר שלה בגלאזגו.
הם פועלים במסלול לווייני נמוך.
הלוויינים נבנים תוך שימוש ברכיבי מדף ומתוכננים להחלפה תוך שנתיים-שלוש.
על הלוויינים מותקנים מספר מכשירים:
רגש GNSS-RO למדידת טמפרטורה, לחץ ומדדים נוספים הקשורים עם מזג אוויר
רגש ADS-B למעקב אחרי תנועת מטוסים
"Spinnin" הוא שיר של הזמרת-יוצרת האמריקאית-יהודייה מדיסון ביר.
השיר יצא לאור ב-18 באוגוסט 2023, על ידי חברת התקליטים אפיק רקורדס ו-Sing It Loud כסינגל חמישי מתוך אלבום האולפן השני שלה, Silence Between Songs.
השיר נכתב והופק על ידי ביר, לירוי קלמפיט, טים זומרס.
נלקח השראה מן השיר "Yesterday" של הביטלס משנת 1965.
הקלים יצא לאור ב-18 באוגוסט 2023. הקליפ מתאר שכדור הארץ נעצר במן ומדיסון היא האדם היחיד שנותר.
את קליפ ביימו איירין מורנו וביר.
+אזורתאריךפורמט (ים)חברת תקליטיםהערותכלל העולם18 באוגוסטהורדה דיגיטלית, הזרמת מדיהאפיק, סוני
Split Fiction הוא משחק פעולה-הרפתקאות-קואופרטיבי שפותח על ידי "Hazelight Studios" ומופץ על ידי "Electronic Arts".
המשחק יצא לשוק עבור Microsoft Windows, פלייסטיישן 5 ו-Xbox Series X/S ב-6 במרץ 2025.
בדומה למשחק הווידאו הקודם של "Hazelight Studios", "It Takes Two" (2021), "Split Fiction" תוכנן במיוחד כמשחק וידאו קואופרטיבי במסך מפוצל, מה שאומר שיש לשחק בו עם שחקן אחר דרך הקונסולה המקומית או באמצעות שרת מקוון.
במשחק, שני השחקנים שולטים בדמויותיהן של זואי ומיו, שתי סופרות שנלכדו בתוך הסיפורים שכתבו.
חרף היותן זרות אחת לשנייה, נאלצות השתיים לשתף פעולה על מנת לברוח ולהתגבר על אתגרים רבים בדרך, שכן סיפור המדע בדיוני שכתבה מיו מתנגש בסיפור הפנטזיה שכתבה זואי, ומעמיד את שתי הדמויות בסכנות חמורות.
המשחק הוא משחק פעולה-הרפתקאות המשוחק בגוף שלישי, המחייב את השחקנים להשלים אתגרים וחידות, ולעיתים להילחם נגד אויבים עוינים.
כל שלב מלווה לעיתים קרובות במנגנון משחק ייחודי אך חד-פעמי.
לדוגמה, בשלב אחד, ביכולתן של השתיים לפקד על דרקונים, בעוד שבשלב אחר יהיה עליהן להשתמש בחרבות לייזר.
גם יכולותיהן השונות של שתי הדמויות בכל שלב משתנה; כלומר, על שני השחקנים תהיה מוטלת החובה לשתף פעולה זה עם זה ולנצל את היכולות המתאימות של הדמויות על מנת להתקדם.
במקביל לעלילת המשחק הראשי, המשחק עתיד לכלול גם עלילות-צד בכל שלב.
פיתוחו של המשחק החל לאחר יציאת המשחק "It Takes Two" (2021) לשוק.
על פיתוח המשחק, שפותח באמצעות Unreal Engine 5, הופקד צוות של 80 מפתחים, כשבראשם עמד הבמאי ג'וזף פארס.
שתי הדמויות הראשיות נקראות על שם שתי בנותיו של פארס, ופארס השווה את הנרטיב של המשחק לנרטיב הקלאסי המוצג בסוגת הסרטי חבר'ה, שכן שתי הדמויות מתחילות את המשחק כזרות גמורות אחת לשנייה אך נאלצות אט-אט להיקשר זו לזו במטרה לשרוד.
בינואר 2025 הוכרז שפיתוח המשחק הסתיים, יותר מחודש לפני המועד המתוכנן להשקתו.
סְפּוֹרוֹטְרִיקְס שֶנְקִי (שם מדעי: Sporothrix schenckii) היא פטרייה דימורפית השייכת לסוג הפטריות Sporothrix, הגדלה באדמות כבול בתפוצה כלל עולמית.
הפטרייה דימורפית, כלומר, יכולה להתקיים הן כעובש ספרופיטי והן כשמר פרזיטי.
תכונה זו תלויה ישירות בטמפרטורה של הסביבה בה היא גדלה: בטמפרטורה של 25°c היא עובש אשר גדל בקצב יחסית מהיר ומתאפיין בתפטיר לח המזכיר מרקם עדין של קטיפה בצבע לבן הנוטה לגוון קרמי - חום כעבור מספר זמני דור.
לעומת זאת בטמפרטורה של 37°c נהפכת הפטרייה לשמר בעל גוון בצבע בז'.
Sporothrix schenckii מתרבה בדרך כלל על ידי רבייה אל-זוויגית באמצעות פיזור ספורות (נבגים) הקרואים Conidia, שהן ספורות רכות הצומחות ישירות על גבי הקורים של התפטיר, ניתקות מהם ומתפזרות בעזרת הרוח עד שנוחתות על קרקע נוחה לגדילה ונובטות לעובש חדש.
במידה והספורות נוחתות על מצע בעל טמפרטורה של 37°c ומעלה הן נובטות לשמר.
טמפרטורה מעין זו אופיינית לבעלי חיים בעלי דם חם, כלומר עופות ויונקים בכלל ובני האדם בפרט, כך שלרוב צורת השמר היא הצורה הפתוגנית והטפילית של הפטרייה.
חדירת הספורות לגוף מתאפשר בדרך כלל עקב פציעה של העור אשר תכלול את שכבותיו העמוקות, כגון הדרמיס ומערכת הלימפה.
במצב כזה עלולה להתפתח מחלת ה-Sporotrichosis שהיא פטרת תת-עורית המאופיינת בדלקת של קשרי הלימפה שמתבטאת בנפיחות, אדמומיות ונגעים מוגלתיים באזור בו מתרבה הפטרייה.
למרות העובדה שתפוצת הפטרייה היא כלל עולמית, ישנם מקומות ברחבי העולם, כגון פרו בהם המחלה נחשבת לאנדמית (מחלה בעלת שיעורי ההארעות גבוהים במיוחד בפרק זמן נתון).
הפטריה רגישה במיוחד לאַמְפּוֹטְרִיצִין B ולתרופות מקבוצת הטריאזולים כמו פְלוּקוֹנָזוֹל (Diflucan) ואִיטְרָקוֹנָזוֹל (Sporanox).
Spy (בתרגום חופשי לעברית: מרגל נגד מרגל) הוא קומיקס שחור לבן ללא מילים אשר מתפרסם באופן קבוע במגזין ההומור הסאטירי האמריקאי מד מגזין מינואר 1961 ועד היום.
הקומיקס נוצר במקור על ידי הפליט הקובני אנטוניו פרוהיאס.
הקומיקס אשר נוצר בהשראת מרוץ החימוש של המעצמות במהלך תקופת המלחמה הקרה מציג באופן הומוריסטי את המאבק המתמשך בין שתי דמויות מרגלים, אחד שחור והשני לבן, אשר מנסים לחסל זה את זה באמצעות שלל מלכודות וכלי נשק מתוחכמים.
לאחר שפרוהיאס יצא לגמלאות, המשיכו להפיק את הקומיקס אמנים שונים: ג'ורג' וודברידג' (יצר שתי רצועות בלבד אשר פורסמו בשנת 1988), בוב קלארק (1988 - 1993), דייב מאנאק (1993 - 1997) ופיטר קופר (משנת 1997 ועד היום).
בעקבות ההצלחה הרבה לה זכתה הסדרה הופקו לאורך השנים משחקי וידאו רבים אשר מבוססים על הסדרה.
המרגל השחור והמרגל הלבן - הדמויות הראשיות.
המרגלת האפורה - ידועה גם כ"ליידי גריי".
מרגלת אשר מופיעה בסדרה לעיתים רחוקות ומצליחה תמיד להביס את שני המרגלים.
שני המרגלים אשר מאוהבים בה, מנסים לעיתים רבות להציל אותה משום שהיא מתיימרת להיות במצוקה.
משום שהיא תמיד ניצחה, פרוהיאס החליט להפסיק להשתמש בה.
לאורך השנים האמנים הנוספים אשר יצרו את הסדרה, בהם פיטר קופר, החזירו אותה להופעות מזדמנות.
המנהיג השחור והמנהיג הלבן: הקצינים הבכירים ביותר בשגרירויות אליהם המרגלים משתייכים.
Spongiforma squarepantsii הוא מין של פטרייה ממשפחת Boletaceae שהתגלה ביערות של מלזיה ב-2010 ושהתפרסמה לראשונה כמין חדש במאמר בכתב העת Mycologia במאי 2011.
הפטרייה שייכת לסוג Spongiforma הרומז לגופו דמוי הספוג של פרי הפטרייה (ספוריוקרפ), ושם המין squarepantsii מצביע על צורתה המזכירה את בובספוג מכנסמרובע (SpongeBob SquarePants).
צפייה במשטח נושא נבגים של הפטרייה באמצעות מיקרוסקופ אלקטרוני, נדמתה בפני כותבי המאמר שדיווח על הפטרייה כ"דמוי קרקעית ים עם ספוגי ים צינוריים".
הוא אחד מהפטריות שיכולות אחרי סחיטה לחזור לצורתן המקורית.
בעונה הראשונה של סדרת הטלוויזיה בובספוג מכנסמרובע בפרק 13 לציון ליל כל הקדושים, רואים את מוחו של בובספוג, המזכיר את הפטריה.
תשתית התוכנה ספרינג היא שלד תוכנה בקוד פתוח ומנגנון להיפוך שליטה (Inversion of Control) עבור הפלטפורמה של ג'אווה.
ניתן להשתמש ביכולות הליבה של ספרינג בכל יישום Java, אבל קיימות גם הרחבות לבניית יישומי רשת על גבי פלטפורמת ה-Java EE.
למרות שספרינג אינה כופה עבודה לפי פרדיגמת תכנות מסוימת, היא הפכה פופולרית בקהילת ה-Java כאלטרנטיבה או אפילו כתוספת למודל ה-(Enterprise JavaBeans (EJB.
ספרינג מורכבת מכמה מודולים המספקים מגוון שירותים:
היפוך שליטה (Inversion of Control container): קונפיגורציה של רכיבי היישום וניהול מחזור החיים של אובייקטים של ג'אווה, מבוצע בעיקר באמצעות הזרקת תלויות (dependency injection).
גישה לנתונים (data access): עבודה עם בסיסי נתונים יחסיים באמצעות JDBC וכלים למיפוי אובייקטי-רלציוני (ORM) ועבודה עם בסיסי נתונים מסוג NoSQL.
ניהול טרנזקציות (transaction management): מאחד כמה ממשקי תכנות יישומים (APIs) לניהול טרנזקציות ומתאם טרנזקציות עבור אובייקטים של ג'אווה.
Model-View-Controller: תשתית מבוססת HTTP ו-servlets המספקת אפשרויות להרחבה והתאמה של יישומי ווב ו-web services מבוססי REST.
גישה מרחוק (remote access framework): ייבוא וייצוא של אובייקטי ג'אווה דרך רשת מחשבים, בסגנון RPC.
תומך בפרוטוקולים CORBA ,RMI ופרוטוקולים מבוססי HTTP, כולל web services מבוססי SOAP.
Convention over configuration: פתרון לפיתוח יישומים מהיר עבור יישומי enterprise מבוססי ספרינג, מוצע במסגרת המודול Spring Roo.
עיבוד באצווה (batch processing): תשתית לעיבוד נפחים גדולים, כולל פונקציות ניתנות לשימוש חוזר, ניהול טרנזקציות, סטטיסטיקות של עיבוד עבודות, אתחול ודילוג על עבודות וניהול משאבים.
אימות זהות והרשאות (authentication and authorization): תהליכי אבטחה ניתנים לקונפיגורציה, התומכים במגוון של סטנדרטים, פרוטוקולים, כלים ושיטות, דרך תת-הפרויקט Spring Security.
ניהול מרוחק (remote management): חשיפה וניהול של אובייקטי ג'אווה לצורך קונפיגורציה מקומית או מרוחקת באמצעות JMX.
העברת מסרים (Messaging): רישום אובייקטים שתפקידם להאזין למסרים, לצריכת מסרים שקופה מתוך תורי מסרים באמצעות JMS.
שיפור האפשרויות לשליחת מסרים באמצעות APIs סטנדרטיים של JMS.
בדיקות (testing): תומך במחלקות לכתיבת בדיקות יחידה ובדיקות אינטגרציה.
תפקידו הוא אחסון ביניים של מידע המיועד ליחידה היקפית המחוברת למחשב.
המידע מאוחסן בפורמט המתאים לאותה יחידה חיצונית ובדרך כלל מועבר אליה בטווח זמן של דקות עד ימים.
השימוש הנפוץ ביותר ב-SPOOL הוא לצורך הדפסה על מדפסת.
העבודות המחכות להדפסה נמצאות ב-SPOOL.
כאשר מדפסת פנויה ומעוניינים להדפיס את העבודות — ניתן להדפיסן.
מנגנון הניהול של עבודות המאוחסנות ב-SPOOL כולל ניהול עדיפויות ואפשרויות לניתוב עבודות הדפסה למדפסות שונות באתרים שונים.
מערכת Spooling מאפשרת הדפסה על מדפסות שונות או מדפסות וירטואליות, למשל: קובץ PDF.
ניתן לשלוח את ההדפסה גם כפלט ליחידות קצה אחרות המוגדרות כמדפסות, על אף שאינן מדפסות, למשל למסוף מחשב או למחשב אישי.
שמירת נתוני ההדפסה ב-Spool מאפשרת גמישות בהדפסה, בהיבטים הבאים:
יעד ההדפסה - שינוי המדפסת אליה תישלח ההדפסה, הוספת מדפסות נוספות בהן יודפסו העתקים, שינוי מספר ההעתקים המודפסים על מדפסת וכיוצא בזה.
המאפיינים העיקריים המתארים קובץ פלט ב-Spool הם: תיאור היחידה אליה הוא יישלח, קובץ Spooled (תוכן ההדפסה בצירוף תווי בקרת הדפסה), Writer (תוכנית המטפלת בביצוע ההדפסה), Application program (תוכנית ליצירת הקובץ ב-Spool) ו-Device file (תיאור מבנה הפלט).
Sputnikmusic (ידוע גם כ"Sputnik") הוא אתר אינטרנט המציע טורי ביקורת על אלבומי מוזיקה, חדשות מוזיקה, מאמרים, נתונים, ועוד.
האתר, המבוסס על שיטת ויקי, נבדל מאתרים דומים כדוגמת פיצ'פורק, בכך שהוא מאפשר הן למבקרי מוזיקה מקצועיים והן לחובבנים לנהל את תוכן האתר, להוסיף בו טורי ביקורת ולדרג את התכנים בו, בדומה לאתר IMDb.
האתר נחשב למוביל בתחומו וכמקור אמין למידע, וזוכה לחשיפה בעיתונות המרכזית ובאתרי אינטרנט שונים המביאים סימוכין מהאתר.
ככלל, צוות האתר נוטה לעסוק באלבומים והוצאות לאור חדשות, אך רשאים לעסוק ולכתוב אודות כל מוצר מוזיקה אשר יצא לאור באופן רשמי.
למרות שהאתר מכסה את כל סגנונות המוזיקה, שמים העורכים דגש על אמנים שאינם נמנים עם המיינסטרים כגון סיניק.
"Sputnikmusic" הושק במקור על ידי ג'רמי פרוארדה (Jeremy Ferwerda) כשלוחה של האתר "Mxtabs", שעסק בטבלטורה לכלים שונים, ו-"Sputnikmusic", שנקרא אז "MusicianForums" היווה עבורו כתובת לביקורת מוזיקה.
בימיו הראשונים, התכנים שרווחו באתר היו בעיקר סגנונות כרוק והבי מטאל.
ביוני 2006, בעקבות תביעת זכויות יוצרים שהגיש ארגון "Music Publishers' Association" (MPA), בטענה לשימוש לא חוקי בטבלטורות, נסגר האתר.
מנקודה זו, קיבל האתר שיפור משמעותי בהכנסת תוכן מקצועי והוספת דפים.
על מנת לקבוע את זהותם המקצועית של המשתמשים, מחולקות דרגות החשיבות של הצוות לארבעה דרגים שונים:
צוות הכותבים (Staff Writers): 25 כותבים נבחרים המספקים ביקורות מקצועיות ומאמרים תחת חסות האתר.
מבקרים תורמים (Contributing Reviewers): משתמשים הזכאים לכתוב ביקורות ולהוסיף מידע, אך אינם נכללים בשקלולים של אתרים כגון Metacritic, ואינם מוכרים ומוזכרים כמבקרי מוזיקה בוויקיפדיה, אך מוכרים ככותבים מוכשרים בעלי יכולת להוסיף מאמרים באיכות גבוהה.
כותבים לשעבר (Emeritus): סטטוס המוענק לכותבים שנכללו בעבר ב"צוות הכותבים", אך אינם עוד.
משתמשים (Users): כל משתמש שלא כלול באחת מהדרגות לעיל.
המשתמש רשאי לכתוב ביקורות, להוסיף מידע, לערוך נתונים ולתרום מאמרים פרי עטו.
דירוג האלבומים באתר פועל על פי סקלה שמ-1.0 (נורא) עד 5.0 (קלאסי).
Sportbox.ru הוא פורטל ספורט המהווה חלק מהחזקות ערוץ "Match TV!".
האתר החל את דרכו ב-18 במאי 2007 כפורטל האינטרנט של ערוץ הטלוויזיה "ספורט".
זהו אחד מאתרי הספורט המובילים ברוסיה ובמדינות הדוברות רוסית.
האתר נהנה מתעבורה קבועה של 6 מיליון אנשים שנכנסים לאתר מדי חודש.
האתר משווק את עצמו כמפיק תוכן ספורט והוא משתף פעולה עם מועדוני ספורט ופדרציות לצורך ארגון שידורים ישירים של תחרויות ספורט.
Sportbox.ru — הוא פורטל הספורט הראשון ברוסיה שנשא זכויות שידור לשידורים חיים של אירועי ספורט.
בינואר 2010 VGTRK תבעה את חברת SUP, שמפעילה את אתר Championat.ru.
לדבריה החברה העתיקה תכנים מתוך פורטל Sportbox.ru ומאתר ערוץ רוסיה-2. סכום התביעה עמד על 15 מיליון רובלים.
"Spotlight" (בעברית: "זַרקוֹר") הוא סינגל שהוקלט על ידי הזמרת-יוצרת האמריקאית מדונה, מתוך אלבום הרמיקס הראשון שלה, You Can Dance.
השיר יצא לאור ב-25 באפריל 1988, כסינגל הראשון והיחיד מתוך האלבום על ידי חברות התקליטים האחים וורנר וסייר רקורדס.
השיר הגיע למקום השלישי במצעד השירים הבין-לאומיים של יפן.
השיר נכתב על ידי מדונה, סטיבן בריי וקרטיס הדסון והופק על ידי סטיבן בריי.
אלבום הרמיקסים בו נכלל השיר, זכה להצלחה חסרת תקדים כאשר הפך לאלבום הרמיקסים הנשי הנמכר ביותר בהיסטוריה ולאלבום הרמיקסים השני הנמכר ביותר בהיסטוריה.
בנוסף לכך, שאב השיר השראה מן השיר "Everybody Is a Star" של סליי אנד דה פמילי סטון.
חברת Sport Engineering הוא שמה של חברת החזקות פדרלית ממשלתית רוסית, שהתמחתה בבנייה, ניהול, קידום, תפעול, אחזקה ופיתוח מתקני ספורט מקצועי.
החברה הוקמה ב-27 בפברואר 2006 ביוזמת משרד הספורט של רוסיה.
בדצמבר 2010 נבחרה רוסיה לארח את מונדיאל 2018 והחברה הפכה לקבלן הראשי בבניית שבעה אצטדיוני כדורגל בקלינינגרד, סמרה, סרנסק, וולגוגרד, ניז'ני נובגורוד, יקטרינבורג ורוסטוב על הדון.
בינואר 2020 פורקה החברה וכל החזקותיה עברו לידי המחוזות.
פעילות החברה התקיימה בשבעה מתקנים מרכזיים ברוסיה, שנבנו ושופצו לקראת מונדיאל 2018:
Sports.ru הוא פורטל ספורט רוסי, שקיים מאז 1 בדצמבר 1998 ונחשב לוותיק מסוגו ברוסיה.
העורך הראשי הוא אלכסנדר אקסנוב (מאז ספטמבר 2018), המשנה למנכ"ל הוא יורי דוד שגם מחזיק בבעלות על האתר (מאז ספטמבר 2018), יחד עם וסילי אוטקין.
בין הפרויקטים והשירותים שהאתר מציע:
משחקים חיים וסטטיסטיקות מקוונות של יותר מ-150 טורנירים בענפי ספורט שונים;
גלריות תמונות נוחות ויפות, כולל לשחקנים וטורנירים פרטיים;
דירוג משתמשים של שחקנים ושופטים;
פרויקטים מיוחדים שונים (למשל, "11 שחקני הכדורגל הטובים ביותר בהיסטוריה", "דרבי כדורגל ראשי", "הספורט הכי לא שגרתי" ועוד).
האתר Sports.ru זכה במספר פרסים, לרבות:
2000 - פרס האינטרנט הלאומי הראשון של אינטל במועמדות "ספורט"
2002 - מקום ראשון במועמדות "אתר הספורט של 2002", תחרות הרשת ++ ROTOR
2008 - פרס רונט במועמדות "בריאות ומנוחה"
זוכה התחרות ROTOR 2010 במועמדות "אתר הספורט של השנה"
הפוסטר הרשמי של האירוע מידע ארגון WCW מותג(ים) WCWnWo תאריך 19 באפריל 1998 עיר דנוור, קולורדו אולם דנוור קולוסיאום מספר צופים 7,428סיסמה פרסומית .The Biggest.
(1998) Spring Stampede היה אחד מאירועי השלם וצפה של ארגון ההיאבקות האמריקאי, ה-World Championship Wrestling (WCW).
האירוע נערך ב-19 באפריל 1998, בדנוור קולוסיאום שבדנוור, קולורדו.
האירוע היה האירוע השלישי בסדרת אירועי Spring Stampede.
בקרב המרכזי, רנדי סאבאג' ניצח את סטינג בקרב ללא חוקים וזכה באליפות העולם במשקל כבד של WCW.
עוד ברשימת הקרבות, רייבן ניצח את דיאמונד דאלאס פייג' בקרב חוקי רייבן וזכה באליפות ארצות הברית של WCW, הוליווד הוגאן וקווין נאש ניצחו את רודי פייפר והענק בקרב מחבט בייסבול על עמוד, וריק סטיינר ולקס לוגר ניצחו את סקוט סטיינר ובאף באגוול בקרב זוגות.
+ אישיויות אחרות על המסך תפקיד: שם:צוות השידורטוני שאבוניבובי הינןמייק טניימראייןג'ין אוקרלנדכרוזדייוויד פנזרשופטניק פטריק
הפוסטר הרשמי של האירוע מידע ארגון WCW תאריך 11 באפריל 1999 עיר טקומה, וושינגטון אולם טקומה דום מספר צופים 17,690סיסמה פרסומית .The Good.
(1999) Spring Stampede היה אחד מאירועי השלם וצפה של ארגון ההיאבקות האמריקאי, ה-World Championship Wrestling (WCW).
האירוע נערך ב-11 באפריל 1999, באולם הטקומה דום שבטקומה, וושינגטון.
האירוע היה האירוע הרביעי בסדרת אירועי Spring Stampede.
בקרב המרכזי, דיאמונד דאלאס פייג' ניצח את אלוף העולם במשקל כבד של WCW, ריק פלייר, הוליווד הוגאן וסטינג וזכה באליפות העולם במשקל כבד של WCW בקרב מרובע שבו רנדי סאבאג' שימש כשופט המיוחד.
עוד ברשימת הקרבות, סקוט סטיינר ניצח את בוקר טי וזכה באליפות ארצות הברית במשקל כבד של WCW, גולדברג ניצח את קווין נאש, וכריס בנואה ודין מלנקו ניצחו את רייבן ופרי סאטורן.
האירוע קיבל ביקורות חיוביות בקרב המבקרים והצופים, כשהקרב הפותח בין חובנטוד גררה לבליצקריג עמד בראש ביקורות אלה; אירוע זה נחשב לדעת מעריצי ומבקרי היאבקות כאירוע השלם וצפה האחרון הטוב ביותר שארגון ה-WCW הפיק.
בנוסף לכך, אירוע זה היה אירוע השלם וצפה הראשון אשר כלל את הלוגו החדש של WCW לאחר שהלוגו הקודם יצא מפעילות שבועיים קודם לכן.
Sports Tracker (בתרגום לעברית: מעקב ספורטיבי) היא פלטפורמה ויישומון מעקב בריאותי שפותח על ידי Sports Tracking Technologies Ltd.
יישומון זה פועל לפי חיישנים (GPS) על מנת לעקוב אחר הפעילות של המשתמש או המכשיר הנייד על מנת להקליט את הפעילויות הגופניות (כגון הליכה, ריצה או רכיבה על אופניים).
האפליקציה מספקת תצוגה מקיפה של הפעילות הגופנית שביצע המשתמש (זמן, מרחק, קלוריות, עצימות, מהירות, תצוגה על גבי מפה וכו').
נוסף לכך, ניתן באפליקציה לשתף את פעילות המשתמש באופן ציבורי, פרטי ובאופן שישותף לחברי המשתמש.
כמו כן, ניתן גם לשתף תמונות במהלך הפעילות ולתכנן מסלול ספורטיבי מראש.
המשתמשים באפליקציה יכולים לעקוב אחריי פעילויות של משתמשים אחרים בעזרת מפה המציגה פעילויות כושר שבוצעו במקום מסוים ואף לבצע פעילות תואמת ובכך "להתחרות" במשתמשים מסוימים.
האפליקציה פותחה במקור על ידי 3 עובדים בחברת נוקיה, עבור מערכת ההפעלה של נוקיה בשנת 2004, תחת השם "Nokia Tracker Sports".
ביוני 2010 הודיעה נוקיה כי תסיים את שיתוף הפעולה עם החברה המפתחת.
מנגד, המשיכה המפתחת להפעיל יישומון זה תחת המיתוג "Sports Tracker" והשיקה אותו עבור מכשירי אייפון, אנדרואיד ו-Windows Phone.
בשנת 2019, החלה "אנטה ספורט" הסינית להפעיל את הפלטפורמה, בשותפות עם Atomic Skis, Wilson Sporting Goods, Precor, Suunto, Arc'teryx.
בחנות האפליקציות של גוגל ישנן מעל ל-10 מיליון הורדות ליישומון ובחנות ה-App store ישנן כ- ?
Spotify Singles (בעברית: סינגלים של ספוטיפיי) היא סדרת שירים מקוריים וגרסאות כיסוי שמוקלטות על ידי אמנים שונים.
בשנת 2018 הודיעו ספוטיפיי כי סדרת ה-Spotify Singles צברה למעלה ממיליארד השמעות.
הלהקה לוקאס גרהאם הקליטה מחדש את "" של XXXTentacion, עבור אלבום ה-Spotify Singles שלה בשנת 2019. אך לאחר הוצאת האלבום, הופנו כלפי הלהקה ביקורות שליליות רבות בעקבות חשיפת העבר האלים של XXXTentacion, מה שהוביל לסולן הלהקה להצהיר "לא ידעתי על ההיסטוריה האלימה של אותו האמן.
אני מצטער מאוד על הכאב שגרמתי".
הרשימה שלהלן לקוחה מהאתר הרשמי של ספוטיפיי, בו ניתן לראות את כל האלבומים שיצאו בסדרה.
Spooky Scary Skeletons הוא שיר מאת המוזיקאי האמריקאי אנדרו גולד , מתוך אלבומו של גולד, Halloween Howls, שיצא לאור ב-1996, על ידי חברת התקליטים Music for Little People ומתאפיין בשירים לחג ליל כל הקדושים.
השיר זכה לפופולריות בתחילת העשור הראשון של המאה ה-21, בעקבות ממים אינטרנטיים רבים שנוצרו בחג ליל כל הקדושים, בעיקר באתר הפורומים 4chan.
מספר שנים לאחר מכן, החלו תקליטנים ומפיקים רבים (הבולטת שמתוכם הייתה הלהקה The Living Tombstone) ליצור רמיקסים אלקטרוניים לשיר שזכו לסך מצטבר של מאות מיליוני צפיות ביוטיוב, והיו פופולריים בקרב ערוצי גיימינג.
בשנת 2018, נבחר השיר על ידי מגזין פורבס למקום הרביעי ברשימת 20 שירי ליל כל הקדושים הפופולריים ביותר ביוטיוב.
בשנת 2019, זכה השיר להצלחה מחודשת בעקבות הצלחתו ברשת החברתית טיקטוק, בה זכה השיר למיליוני סרטונים המשתמשים בו.
באותה השנה, בעקבות הצלחתו של השיר ברשתות החברתיות, יצאה לאור מהדורת דלוקס דיגיטלית לאלבום Halloween Howls, בה נכללו שני רמיקסים אלקטרוניים לשיר.
נכון לאוקטובר 2020, לשיר סך מצטבר של כ-20 מיליון השמעות ברשת הזרמת המדיה ספוטיפיי.
Spooky (בעברית: מַפְחִיד או מַבהִיל) היה במקור שיר אינסטרומנטלי שביצע הסקסופוניסט מייק שארפ (שפירו).
השיר נכתב על ידי שפירו והארי מיטלברוקס ג'וניור והופץ לראשונה כסינגל בשנת 1967, תוך שהגיע למקום ה-57 במצעד שירי הפופ של בילבורד.
הגרסה הידועה ביותר שלו נוצרה על ידי ג'יימס קוב והיא הוקלטה על ידי קלאסיקס IV עם הזמר דניס יוסט.
השיר נודע בזכות האפקטים של הצלילים המוזרים שלו, שמתארים ילדה קטנה ומפחידה.
הוא הפך לאחד מהשירים המזוהים ביותר עם ליל כל הקדושים.
בשנת 1979 מדור הקצב באטלנטה הפיץ גרסה חדשה של השיר, שזכתה להצלחה רבה כאשר דורגה במקום ה-17 במצעד הבילבורד הוט 100. בנוסף, דורג השיר במקום ה-48 במצעד הסינגלים הבריטי והפך לאחד מהשירים המצליחים ביותר של מדור הקצב באטלנטה.
הזמרת פופי (זמרת) הקליטה את השיר בשנת 2012.
בשנת 2018, הקליטה אשלי מארי את השיר מחדש והוא הופיע בפרק מתוך העונה השנייה של תוכנית הטלוויזיה "ריברדייל".
Spoonman (בתרגום: איש הכפיות) הוא שיר של להקת הגראנג' והרוק האמריקאית סאונדגארדן.
השיר הוא השמיני באלבום הרביעי והמצליח ביותר של הלהקה Superunknown, שיצא כחודש לפני יציאת האלבום.
השיר הוא הסינגל הראשון מתוך האלבום, ונחשב לאחד השירים הפופולרים ביותר מהאלבום, ואחד המזוהים ביותר של הלהקה אי פעם.
השיר נחשב לזה שהכניס את הלהקה למיינסטרים ברוק האמריקאי.
השיר כיכב במקום השלישי בדירוג הבילבורד האמריקאי לשירי הרוק המיינסטרימים הטובים ביותר.
גרסת רמיקס של המפיק של הלהקה, סטיב פיסק, מופיע בסינגלים שיצאו לאחר מכן "My Wave" ו"Black Hole Sun".
כמו כן השיר נכלל גם באוספי הלהיטים של הלהקה "A-Sides" (שיצא ב-1997) ו-"Telephantasm" (שיצא ב-2010).
"Spoonman" נכתב והולחן על ידי סולן הלהקה כריס קורנל, במקור בשביל הקומדיה הרומנטית "Singles" שיצא ב-1992. בזמן זה סאונדגארדן, ביחד עם עמיתיהם לייסוד הרוק האלטרנטיבי, להקת פרל ג'אם, עבדו על שיר הנושא לסרט.
קורנל שאהב את השם, השתמש ברשימתו של אמנט על מנת ליצור את שמות הרצועות לשירים שהוא כותב לסרט.
השיר בתחילה הוקלט בגרסה אקוסטית, אותה אפשר לשמוע במהלך סצנה בסרט סינגלס שבה פוסטר להופעה של הלהקה הבדיונית Citizen Dick, משודך לעמוד.
קורנל לקח את השיר והחל לעבוד על גרסה חשמלית שלו.
ארטיס איש הכפיות האמיתי שממנו נלקחה ההשראה לשם השיר אף השתתף בעשיית אחד המעברונים של השיר באמצעות ניגון הכפיות שלו.
מתופף הלהקה מאט קמרון אף השתמש בסירים ומחבתות לניגון במהלך השיר.
בסיסט הלהקה בן שפרד השתתף בשירת הרקע בשיר.
השיר מבוצע בכיוון דרופ די שאפיין את סאונד הלהקה בשנים אלו.
קורנל אמר על המילים שכתב ל"Spoonman":
הווידאו קליפ לשיר "Spoonman" בוים על ידי ג'פרי פלנסקר (תחת השם הבדוי ג'ון סמית'י).
גם בווידאו מופיע ארטיס איש הכפיות האמיתי, והווידאו מתרכז בו ולא בלהקה.
חברי הלהקה מוצגים רק בתמונות שחור-לבן.
השיר יצא לאור בפברואר 1994.
"Fresh Tendrils" (מאט קמרון, קורנל) - 4:16
"Exit Stonehenge" (מאט קמרון, קורנל, בן שפרד, קים ת'איל) - 1:19
Sports Rabbi (בעברית: ספורטס רבי) הוא אתר אינטרנט, הסכת ובלוג העוסק בסיקור ספורט ישראלי, בדגש על כדורסל ישראלי וכדורגל ישראלי.
זהו האתר היחידי, אשר מסקר ספורט ישראלי באופן תדיר בשפה האנגלית.
לאתר ישנה גם גרסה מקבילה בשפה העברית.
בנוסף, האתר עוקב ומעדכן אחר ספורטאים יהודים ברחבי העולם.
האתר הוקם בידי ג'וש הליקמן - יהודי קנדי שעסק בעברו בתיירות בינלאומית, ועלה לישראל בשנת 2004.
בתחילה, הליקמן הפעיל את האתר כבלוג אשר כתבותיו היו מתורגמות לאנגלית ממדורי ספורט בעיתונים.
עם השנים האתר השתדרג וכולל כעת תכנים בלעדיים בשפה האנגלית, כולל ראיונות ודיווחים בזמן אמת מהמגרשים.
נכון לשנת 2021, קיימים באתרים באנגלית ובעברית המדורים הקבועים באים:
HolyLand Hoops - מדור שעוקב אחר כדורסל ישראלי: ליגת העל בכדורסל, נבחרת ישראל בכדורסל, תחרויות כדורסל באירופה בהשתתפות קבוצות ישראליות, ועוד.
Football Israel (באתר באנגלית בלבד) - מדור שעוקב אחר כדורגל ישראלי: ליגת העל בכדורגל, נבחרת ישראל בכדורגל, תחרויות כדורגל באירופה בהשתתפות קבוצות ישראליות, ועוד.
Jews in Sports - מדור שעוקב אחר ספורטאים יהודים ברחבי העולם בענפי ספורט שונים ומגוונים.
Deni Avdija - מדור שעוקב אחר השתלבותו של שחקן הכדורסל דני אבדיה בליגת הNBA ובקבוצתו הפורטלנד טרייל בלייזרס.
מדורים מתחלפים על נושאים שונים, כדוגמת ספורט אולימפי.
ההסכתים באתר הם בנושאים שונים ומגוונים, ולרוב כוללים ראיון אחד או שניים עם דוברי אנגלית.
בין המרואיינים: כדורסלנים וכדורגלנים זרים בליגת העל, ספורטאים יהודים המשחקים מחוץ לישראל או עיתונאי ספורט.
האתר גם מציע סיורים בישראל בשפה האנגלית, אשר משלבים ספורט בישראל, יהדות וציונות.
"Spread Your Wings" הוא שיר של להקת הרוק הבריטית קווין, מתוך האלבום News of the World משנת 1977. הוא נכתב על ידי בסיסט הלהקה ג'ון דיקון, ויצא כצד א' של הסינגל "Sheer Heart Attack" בשנת 1978.
השיר כולל את פרדי מרקורי בפסנתר ובשירה, בריאן מיי בגיטרה חשמלית, רוג'ר טיילור בתופים וג'ון דיקון בגיטרה בס וגיטרה אקוסטית.
גרסה חיה לשיר מופיעה באלבום הלהקה Live Killers משנת 1979. השיר הגיע למקום ה-34 במצעד הסינגלים הבריטי.
השיר לא יצא כסינגל בצפון אמריקה.
עם זאת, הגרסה החיה מ-Live Killers הוצגה כצד B ללהיט של קווין משנת 1979, "Crazy Little Thing Called Love", שהגיע למקום הראשון במצעד הבילבורד הוט 100 בארצות הברית.
פרדי מרקורי – זמרה, פסנתר
רוג'ר טיילור – תופים, כלי הקשה
ג'ון דיקון – בס, גיטרה אקוסטית
ספייאי היא נוזקה הנשלחת אל משתמשי מחשב על מנת לגנוב סיסמאות ופרטים רגישים ממחשבם באמצעות מילוי אוטומטי של טפסים ורישום הקשות.
הנוזקה נשלחת אל משתמשי מערכת ההפעלה חלונות המפעילים את דפדפני האינטרנט הבאים: Firefox, Chrome, Opera, Internet Explorer.
הנוזקה התגלתה לראשונה בשנת 2009 לאחר שנמכרה בפורומים ברשת הדארקנט תמורת כ-500 דולרים.
מטרתה העיקרית של הנוזקה היא איסוף נתונים פיננסים ופרטי הזדהות לחשבונות שונים, להעבירם לתוקף שיבצע פעילות בלתי מורשית ולהציג למשתמש מידע שגוי.
הנוזקה הדביקה מחשבים בארצות הברית, בריטניה, מקסיקו, קנדה והודו, כ-97 אחוזים מהקורבנות היו ארגונים ומשתמשים מארצות הברית.
בשנת 2016, נעצרו כותבי הקוד של הנוזקה, אלכסנדר אנדרייביץ' פנין (Aleksandr Andreevich Panin) שנידון ל-9 שנות מאסר וחמזה בנדלאג' (Hamza Bendelladj) שהואשם בגניבה ונידון ל-24 שנות מאסר.
Spy × Family (ביפנית: スパイファミリー) היא סדרת מאנגה יפנית שנכתבה ואוירה על ידי טטסוייה אנדו.
הסיפור עוקב אחר מרגל שנאלץ "להקים משפחה" כדי להשלים את משימתו, מבלי להבין שהילדה שהוא מאמץ כבתו היא טלפתית, והאישה שהוא מסכים להתחתן איתה היא מתנקשת מיומנת.
הסדרה הועלה מדי שבוע באפליקציה ובאתר Shonen Jump+ של Shueisha מאז מרץ 2019. הפרקים נאספו ב-15 כרכים של tankōbon נכון ליוני 2025. היא קיבלה רישיון בצפון אמריקה על ידי Viz Media.
עיבוד של המאנגה לסדרת טלוויזיה אנימה מאת Wit Studio ו-CloverWorks שודר בבכורה ב-TV Tokyo ובתחנות הנלוות שלה באפריל 2022, והיה ברישיון של Muse Communication באסיה ובקראנצ'ירול ברחבי העולם.
נכון למאי 2022, לסדרה יש למעלה מ-21 מיליון עותקים.
על מנת לשמור על השלום בין המדינות היריבות של ווסטאליס ואוסטניה (מדינות בדיוניות), סוכן ווסטאלי בשם קוד "דמדומים" מופקד לרגל אחרי דונובן דזמונד, מנהיג של מפלגת האחדות הלאומית בתוך אוסטניה.
עם זאת, בשל כך שדזמונד מתבודד לשמצה, הדרך היחידה שבה דמדומים יכול להתקרב אליו היא לרשום ילד לאותו בית ספר פרטי כמו בניו של דזמונד ולהתחזות להורה באותו בית הספר.
כדי להשיג זאת ולהציג תמונה של משפחה מאושרת, הוא יוצר את הכינוי של "לויד פורגר", מאמץ ילדה יתומה בשם אניה, ומתחתן עם אישה בשם יור בריאר.
עם זאת, בלי ידיעתו אניה יכולה לקרוא מחשבות ויור בריאר היא למעשה מתנקשת מקצועית.
לא לויד ולא יור מודעים לזהות האמיתית זה של זה, או לכך שאניה יודעת את המקצועות האמיתיים שלהם.
מאוחר יותר המשפחה קולטת כלב עם יכולות קדם-קוגניטיביות וקוראים לו בונד.
למרות הגורמים הלא ידועים הללו וחוסר ההגיון שקורה לדמדומים לפעמים עקב השנים בהם הוא היה מרגל, הוא חייב ללמוד לשחק את התפקיד של האב והבעל המושלם כדי לבצע את משימתו.
המאנגה נכתבה ואויירה על ידי טטסוייה אנדו(Tatsuya Endo).
Spy x Family הועלה מדי שבוע באפליקציה ובאתר של +Shōnen Jump מאז 25 במרץ 2019. הפרקים, שמתפרסמים מדי יום שני, נאספו ופורסמו לכרכי טנקובון על ידי Shueisha, שגם מפרסמת במקביל את הסדרה באנגלית בחינם באפליקציית ובאתר Manga Plus.
Viz Media החלו לפרסם את המאנגה Spy × Family בשפה אנגלית באופן דיגיטלי באתר האינטרנט שלהם בחינם ב-22 בספטמבר 2019. הם החלו להדפיס את הכרך הראשון באביב 2020.
ב-1 בנובמבר 2021, נפתח אתר להכרזה על העיבוד של המאנגה לסדרת טלוויזיה אנימה בהפקת Wit Studio ו-CloverWorks.
הסדרה מבוימת על ידי קאזואירו פורואשי (Kazuhiro Furuhashi), עם עיצובי דמויות שטופלו על ידי קאזואקי שימאדא (Kazuaki Shimada).
החלק הראשון שודר מ-9 באפריל עד 25 ביוני 2022, בתחנות TXN.
החלק השני ישודר בבכורה באוקטובר 2022. שיר הנושא הפותח הוא " מאת "Official Hige Dandism", בעוד ששיר הנושא הסיום הוא מאת ג'אן אושינו (Gen Hoshino).קראנצ'ירול העניק רישיון לסדרה מחוץ לאסיה.
Muse Communication העניקה רישיון לסדרה בטייוואן, דרום ודרום מזרח אסיה.
הם משדרים את זה בערוץ היוטיוב שלהם (זמן מוגבל לחלק מהאזורים הזמינים), Netflix, iQIYI, bilibili ושירותי סטרימינג אזוריים אחרים.
ב-11 באפריל 2022 הודיעה קראנצ'ירול שהסדרה תקבל דיבוב בשפה האנגלית.
הייתה לו תצוגה מקדימה מוקדמת בערוץ ה־Twitch של קראנצ'ירול ב-15 באפריל, לפני שהוצגה לראשונה למחרת.
העונה השנייה אמורה לצאת לאקרנים באוקטובר 2023.
בדצמבר 2019, מגזין Brutus כלל את הסדרה ברשימת "המאנגה הכי מסוכנת", שכללה יצירות עם הנושאים הכי "מעוררים" ומעוררי מחשבה.
מאוחר יותר באותו חודש, אתר פוליגון כלל אותו ברשימת הקומיקס הטובים ביותר של שנת 2019. מהדורת 2020 של ספר ההדרכה, קונו מאנגה גה סוגוי!
רשם ש-Spy × Family סדרת המאנגה הטובה ביותר לקוראים גברים.
הוא הגיע למקום הראשון ברשימת הקומיקסים המומלצים לשנת 2020 של חנות הספרים הארצית של Honya Club, שנאספה על ידי סקר של 1,100 עובדי חנויות ספרים מקצועיים ביפן.
הוא נקרא כ"קומיקס האינטרנט הפופולרי מס' 1 של 2019", "העבודה הפופולרית מס' 1 של Shonen Jump+" ו"יצירת חתימה של Jump+".
האנימה גם קיבל אחוז רייטינג גבוה בטלוויזיה מאז יציאתו.
פרק הבכורה שלו היה השני הנצפה ביותר באתר הסטרימינג היפני.
הסדרה עלתה ונשארה במקום הראשון ברשימת הדירוג של הסטרימינג היפנית וברשימת הדירוג של ה-VOD במשך כל חודש מאי של שנת 2022.
Spy × Family החלה גם לצבור פופולריות עם מגוון רחב של קבוצות גיל, מילדים ועד המבוגרים.
גורם רשמי מ-Takara Tomy Arts אמר: "[הסדרה] פופולרית בקרב מגוון רחב של אנשים, בדיוק כמו Demon Slayer: Kimetsu no Yaiba.
סביר להניח שיהיו עוד יותר צעצועים וסחורות בעתיד, כולל מוצרים לילדים".
בשנת 2020, ל-Spy × Family היו 800,000 עותקים במחזור כולל מכירות דיגיטליות ופיזיות, עם שחרורו של הכרך השני.
מספר זה עלה למעל 2 מיליון עם פרסום הכרך השלישי, ו-3 מיליון במחזור כאשר יצא לאור הכרך הרביעי.
על פי Oricon, כרכים 3 ו-4 בסדרה היו חלק מ-30 המנגות הנמכרות ביותר של שנת 2020. הכרך השישי זכה להדפסה ראשונית של למעלה ממיליון עותקים, אשר קרה בפעם הראשונה עבור סדרת Shonen Jump+.
עם יציאתו לאור בדצמבר 2020, ל-Spy × Family היו יותר מ-8 מיליון עותקים דיגיטליים ופיזיים במחזור.
באותה תקופה היא הייתה המאנגה התשיעית הנמכרת ביותר בשנת 2020, עם יותר מ-4.5 מיליון עותקים שנמכרו באותה שנה.
במאי 2021, Spy × Family הגיעה ל-10 מיליון עותקים במחזור ועלתה ל-11 מיליון עותקים עד החודש אחרי.
עם 537,558 עותקים שנמכרו בשבוע הראשון שלו, הכרך השישי הפך לכרך השני ברציפות של הסדרה שהגיע למקום הראשון ברשימה השבועית של המאנגה הנמכרת ביותר של Oricon.
נכון לנובמבר 2021, למאנגה היו יותר מ-12.5 מיליון עותקים במחזור.
זו הייתה המאנגה השמינית הנמכרת ביותר בשנת 2021, עם יותר מ-4.9 מיליון עותקים שנמכרו באותה שנה.
ב-3 באפריל 2022, ממש עם יציאתו של הכרך התשיעי ולפני הבכורה של האנימה, למאנגה היו יותר מ-15 מיליון עותקים במחזור.
נכון ל-30 במאי 2022, למאנגה היו יותר מ-21 מיליון עותקים במחזור.
זו הייתה המאנגה הרביעית הנמכרת ביותר מהחודש האחרון של 2021 עד חמשת החודשים הראשונים של 2022.
"Spring Day" (בעברית: יום אביבי; בקוריאנית: 봄날; הליטון: בומנל) הוא שיר של להקת הבנים הדרום קוריאנית BTS מתוך אלבומה You Never Walk Alone, מהדורה מחודשת של אלבום האולפן השני שלהם בשפה הקוריאנית, Wings.
השיר נכתב על ידי באנג סי-היוק, RM, שוגה, , , פיטר איבסן, והופק על ידי פידוג.
הוא שוחרר להורדה דיגיטלית ולסטרימינג ב-13 בפברואר 2017, כסינגל המוביל של האלבום על ידי ביג היט.
BTS הוציאו את אלבום האולפן השני שלהם בשפה הקוריאנית, Wings באוקטובר 2016. האלבום הגיע למקום הראשון ב בדרום קוריאה והפך לאלבום הנמכר ביותר במדינה בשנת 2016. בעקבות ההצלחה של Wings, ביג היט הכריזה בינואר 2017 שהמשכון לאלבום, ששמו You Never Walk Alone, ישוחרר כמהדורה מחודשת.
לאחר מכן, שיתפה הלהקה את רשימת השירים באלבום ביניהם הופיע גם "Spring Day".
ב-10 בפברואר 2017, השיר הוכרז כסינגל המוביל מתוך האלבום.
חבר הלהקה RM יצר את המלודיה העיקרית של השיר, אותה כתב בין נובמבר לדצמבר 2016 במהלך טיול בפארק האקולוגי סאהטנג ב, תוך השראה מהעלים היבשים שהועפו מהעצים ברוח.
באנג סי-היוק, RM, שוגה, , , פיטר איבסן ופידוג מקבלים קרדיט ככותבים ב-"Spring Day", כשהאחרון מבין השבעה אחראי על ההפקה בלבד.
BTS הקליטו שירה לשיר באולפני ביג היט, סיאול, דרום קוריאה.
השיר תוכנת על ידי פידוג, ג'ונג ווויונג ואיבסן, בעוד שאת ה ביצע ג'יימס פ.
"Spring Day" שוחרר להורדה דיגיטלית וסטרימינג במדינות שונות על ידי ביג היט ב-13 בפברואר 2017, בתור הסינגל המוביל מתוך You Never Walk Alone.
גרסת רמיקס של השיר בסגנון רוק בריטי שוחררה בחינם לסאונדקלאוד ב-4 ביוני 2018. הקרדיטים לכותבים ברמיקס זהים לגרסה המקורית, אם כי באנג סי היוק מקבל בגרסה זו גם קרדיט כמפיק.
בנוסף, הוקלטה גרסה יפנית לשיר, ששוחררה דיגיטלית לרכישה ב-10 במאי 2017 על ידי יוניברסל מיוזיק יפן כצד ב' של אלבום הסינגל השביעי של BTS בשפה היפנית, יחד עם גרסאות ביפנית לסינגלים "Blood Sweat & Tears" ו-"Not Today".
אלבום הסינגל שוחרר בו זמנית כסינגל CD ביפן.
המילים לגרסה היפנית של "Spring Day" נכתבו על ידי .
לאחר מכן הגרסה נכללה כרצועה העשירית באלבום האולפן השלישי של הלהקה בשפה היפנית Face Yourself.
מבחינה מוזיקלית, "Spring Day" שייך לסוגות היפ הופ אלטרנטיבי ו של פופ רוק, עם השפעות של מוזיקה אלקטרונית ו.
השיר הולחן ב של ארבע רבעים ובסולם של מי במול מז'ור, עם קצב של 108 פעימות לדקה.
השיר בנוי ב, לבתים יש מהלך הרמוני שמתחיל באקורדים Eb-Gm-Cm/Cm7-Ab, וממשיך בפזמון עם Eb-Gm-Ab-Abm.
השיר מעובד בסגנון רוק המורכב בעיקר מקלידים, סינתיסייזר, גיטרה ובס.
חבר הלהקה ג'ונגקוק וארליסה רופרט ביצעו את קולות הרקע לשיר.
בהפקת השיר נעשה שימוש בסינטים של EDM, בס ופסנתר עבים ודחוסים, כלי הקשה עם "שריקה מכנית" וצלילים אלקטרוניים "בכיניים", המספקים "מנעל אוויר עוטף".
השיר מורכב מ"קטעי ראפ" ושירה "חולמנית בחצי טון", תודות לטווח הקולי של BTS המשתרע מסי ועד B5. המשפטים במקצב "צפוף" של אקורדים, פריטות "מלאות כאב וקריעה" וסינתזים "מזמזמים".
מבקר מ- השווה את האקורדים בהרכב לזה של השיר "Wild Ones" של פלו ריידה.
במהלך שידור ב-, דיבר RM על הרעיון והמשמעות מאחורי "Spring Day" וסיפר שהוא כתב את המילים כשחשב על חבריו לחטיבת הביניים והתיכון, שמהם לא שמע הרבה זמן.
RM השווה את מצב הרוח של השיר לזה של הסינגלים של הלהקה משנת 2015, "I Need U" ו-"Run".
מבחינה מילית, השיר משתמש במטפורה עונתית כדי להשוות את הכמיהה והפרידה מאנשים אהובים ל"חורף פנימי".
מילות השיר מדברות גם על "חברה בוגרת שיכולה לחבק את הפצעים של אחרים", והן נוגעות בנושאים של בריאות נפשית ודיכאון.
במהלך הפזמון חוזרת השורה "אני מתגעגע אלייך" מספר פעמים.
לקראת סוף השיר, הלהקה מעבירה נוחות וחום למאזין על ידי תקווה למפגש מחודש: "אין חושך, אין עונה/ יכול להימשך לנצח".
"Spring Day" זכה לשבחים נרחבים מצד ומעריצים.
קייטלין קלי, גם היא מבלבורד, ציינה את השיר כאחד השירים הטובים ביותר של BTS ואמרה שהוא "יוצר טלטלה רגשית כשהמילים מגיעות לשלב המיקוח של התמודדות עם היעדרו של אדם אהוב".
טיילור גלסבי מ שיבחה את הפקת השיר ואת ההגשה הווקאלית של הלהקה, והתייחסה לשיר כ"נמנע במכוון מפמפום קלישאות ודרמה.
למידה אינטליגנטית, משכנעת ומאופקת באלגנטיות של אובדן וגעגוע".
גלסבי גם כתבה מאמר לווג, שבו היא כינתה את השיר "בלדה אפית".
היו-בום ג'ונג מ- שיבח את השיר, הדגיש את "הדרגה הגבוהה של השלמות" במוזיקה שלו, והתייחס לשיר כ"התפתחות לירית חלקה, מנגינה קלה להאזנה ושיר לירי המשתרע על פני דורות".
ג'ונג הוסיף, "זוהי רגישות עדינה ועצובה השונה מסגנון ההיפ הופ האינטנסיבי של BTS.
בין השירים שהם הוציאו השנה, 'Spring Day' היה הסיבה לכך שהם קיבלו אהבה רבה ופופולרית עיקבית".
ז'אק פיטרסון מאיידולטור אמר שהלהקה "משכה בחוטי הלב עם הלהיט הזה", שלדעתו הוא "התשובה של הקיי-פופ לקלאסיקה של מריה קארי 'One Sweet Day'".
ב, צ'סטר צ'ין התייחס לשיר כ"החלק הפגיע ביותר ב-You Never Walk Alone, המראה את הבנים חושפים את נשמתם ושופכים אור על צד סנטימנטלי יותר של הקבוצה".
פארק ויאנגדי קים שיתפו בהרגשתם שהשיר "פתח פרק חדש באסתטיקה של BTS על ידי החלפת כרטיס הביקור של הקבוצה מהיפ הופ לרומנטיקה בפופ וברוק".
הם כתבו עוד כי "כל מרכיב בשיר מכיל מנגינה ברורה, מעוררת נוסטלגיה וגעגועים מכריעים".
יאנגדי קים הוסיף כי השיר הראה צמיחה משמעותית בצליל, בליריקה ובאסתטיקה של הלהקה על ידי גילום של נוסטלגיה וצער.
ריאן דאלי מ-NME רשם אותו כשיר הטוב ביותר של BTS, וסימן את הרצועה כ"קטע מהמם לחלוטין, קטע מרגש של אלט-פופ".
הוא גם שיבח את התוכן הלירי של הרצועה ואמר שהוא "קלאסיקה - תכשיט נוצץ נוסף בכתר המסנוור שלהם".
היון-סו ים מ שיבחה את השיר, והצהירה כי "יש לו מנגינה יפה ולא מתרפסת מדי, שכן שירה חדה וריפי גיטרה נקיים בתוספת מילים סנטימנטליות מאפשרות האזנה קלה." סונגמי אהן, מאותו עיתון, תיארה את השיר כ"נעימת פופ רוק רגשית".
תרזה רייס מ-Vice כתבה על התרשמותה מ"המטפורות המורכבות של הבלדה על אהבה, חיים ומוות." גם מלוויקה פדין מ סיפרה על הנאתה מהרצועה והחשיבה אותה כ"מרגשת תמיד".
בילבורד, דאזד ו-IZM בחרו ב-"Spring Day" כאחד משירי הקיי-פופ הטובים ביותר של 2017. הראשון מבין השלושה דירג אותו במקום ה-37 ברשימת 100 שירי הקיי-פופ הטובים ביותר של שנות ה-2010 של סוף העשור.
סינג נימק את בחירת בילבורד בכך שקיומו של השיר "הוא כנראה הייצוג המדויק ביותר של האומנות של BTS".
רולינג סטון מיקם את השיר במקום ה-19 ברשימת שירי להקות הבנים הגדולים ביותר בכל הזמנים לשנת 2020 וכינה את השיר "סנטימנט נצחי כפי ש-BTS הפכו להיות".
+מקום הפרסוםרשימהדירוגבילבורד20 שירי הקיי-פופ הטובים ביותר של 20175100 שירי הקיי-פופ הגדולים של שנות ה-2010: רשימת הצוות3720 שירי הקיי-פופ הטובים ביותר של 20171השירים הטובים ביותר של 2017אין דירוגרולינג סטון75 שירי להקת הבנים הגדולים בכל הזמנים19100 השירים הגדולים ביותר בהיסטוריה של מוזיקת הפופ הקוריאנית4
"Spring Day" זכה בפרס שיר השנה ב.
הוא זכה בפרס הדיגיטלי ב.
השיר גם הגיע למקום הראשון ב, וזכה בסך הכל בארבעה פרסים.
הוא זכה בנוסף בפרס הפופולריות השבועית של מלון לשבוע של 20 בפברואר 2017, בשל ההצלחה המשמעותית של השיר בפלטפורמות דיגיטליות.
+שנהארגוןפרסתוצאה20172018בונסאנג דיגיטלידיסאנג דיגיטלישיר השנה - פברואר
+תוכניתתאריך22 בפברואר 2017אם קאונטדאון23 בפברואר 2017מיוזיק בנק24 בפברואר 201726 בפברואר 2017
"Spring Day" זכה להצלחה מסחרית בדרום קוריאה.
עם שחרורו, הוא הגיע לראש המצעדים של כל שמונת שירותי הזרמת המוזיקה המקומיים הגדולים, ביניהם מלון, , ואולה, והמשיך להופיע בראש ה בשבוע של 12–18 בפברואר 2017. בנוסף, השיר הגיע למקום הראשון במצעד ההורדות, עם 215,224 מכירות דיגיטליות בשבוע השחרור שלו.
לפי העדכון החודשי של המצעד הדיגיטלי של גאון, "Spring Day" היה השיר השישי עם הביצועים הטובים ביותר של פברואר, המבוסס על מכירות דיגיטליות, סטרימינג והורדות של מוזיקת רקע (הגרסה האינסטרומנטלית).
במצעד סוף השנה, "Spring Day" היה השיר ה-13 עם הביצועים הטובים ביותר בדרום קוריאה.
עד ספטמבר 2018, השיר מכר יותר מ-2.5 מיליון עותקים דיגיטליים בארץ.
עד כה, "Spring Day" הוא השיר ששהה הכי הרבה זמן במצעד הדיגיטלי של מלון.
בארצות הברית, "Spring Day" מכר 14,000 עותקים בשבוע הראשון שלו, מה שזיכה את BTS במקום השלישי במצעד שירי העולם הדיגיטליים, בשבוע של 4 במרץ 2017; הוא גם התברג במקום 15 במצעד השירים מתחת להוט 100. השיר הגיע למקומות 24 ו-38 במצעד הסינגלים העצמאיים של בריטניה ובבילבורד יפן הוט 100 בהתאמה.
הקליפ של "Spring Day" שודר לראשונה בערוץ היוטיוב של ביג היט ב-12 בפברואר 2017; קדם לו טיזר, ששוחרר לאותה פלטפורמה ב-9 בפברואר.
את הסרטון ביים יונג-סוק צ'וי מלומפנס, כאשר וון-ג'ו לי משמש כעוזר הבמאי.
היון-וו נאם מ-GDW קיבלה קרדיט כבמאית הצילום ואילו אמה סונג-און קים קיבלה קרדיט כמפיקה.
היונ-סוק סונג שימש כ וג'ינסיל פארק שימש כארט דיירקטור.
הצילומים לקליפ התקיימו ב-הוואסיונג, , ו.
הסרטון נוצר בהשראת הנובלה של אורסולה לה גווין "ההופכים את עורפם לאומלאס" והסרט רכבת הקרח של בונג ג'ון-הו.
הסרטון באורך חמש דקות ועמוס מאוד בסמליות ובוחן מושגים כמו מוות, החיים שלאחר המוות והסתגרות.
הקליפ נפתח ב-V עומד באמצע תחנת רכבת מושלגת, בעלת שלטים חלודים וגג לווחה דהוי.
הוא עולה על הפסים ורוכן אל הקרקע כדי להאזין לרכבת המתקרבת.
לאחר מכן, המצלמה מתרחקת כדי לצפות מלמעלה ברכבת שנוסעת באמצע החורף, נושאת מזוודות של נוסעים שאינם נוכחים בעצמם.
הסצנה עוברת לג'ונגקוק שיושב בתוך הרכבת כשהוא מחכה למישהו, בעוד ג'ימין נראה לבדו על חוף ריק.
הסצנה הבאה מתחילה בצילום תקריב של RM, שעומד בתוך תא רכבת ריק כאשר שורת הפתיחה של "Spring Day" מתחילה להתנגן.
הוא רץ מהרכבת לכיוון ג'יי-הופ ושוגה, בזמן שהם יושבים מול בניין עם שלט ניאון שעליו כתוב "Omelas" (אומלאס).
RM פותח דלת ירוקה שמובילה אותו חזרה לרכבת והוא עובר ליד החדר בו יושב ג'ונגקוק.
RM פותח דלת נוספת בתוך הרכבת, המובילה לחדר שבו שאר החברים חוגגים מסיבת יום הולדת, זורקים עוגות אחד על השני ומשחקים זה עם זה.
לאחר מכן נראה צילום תקריב של ג'ין בתחתית גרם מדרגות, מתבונן בחבריו העולים בו, ובסופו של דבר משאירים אותו לבדו.
ג'ונגקוק נראה עומד לפני קרוסלת סוסים ישנה וחלודה בפארק שעשועים שעליה כתובות המילים "You Never Walk Alone".
הקליפ עובר בין צילומים בודדים של כל חבר, לבין צילומים מנוגדים של BTS כשהם מבלים זה עם זה.
בסצנה אחת, נראה שוגה כשהוא יושב על הר של כביסה, בעוד שבאחרת, ג'יי-הופ יושב על גבי רכבת נוסעת כשהוא מטיס מטוס נייר לאוויר.
בשלב מסוים, ג'ונגקוק פותח את הדלת ל-"Omelas", ומתאחד עם שאר החברים.
במקביל הוא מתעורר בתוך הרכבת ומגלה את החברים יושבים יחד איתו.
כאשר הרכבת עוצרת, הם יוצאים לשדה שבו השלג נמס בהדרגה.
הלהקה צועדת יחד לעבר עץ בודד וחשוף הניצב במרכז השדה, למרות שג'ימין הוא החבר היחיד שמגיע אליו לבסוף.
הוא תולה זוג נעליים, אותן הרים מהחוף, על ענפי העץ.
המפגש המחודש של שבעת החברים רומז לתחילתו של "מסע חדש של ידידות מצילה".
כסיום, מוצג צילום של העץ פורח עם עלים בגוון של פריחת הדובדבן, על רקע שמיים אביביים כחולים, וזוג הנעליים תלויים על הענפים.
בפרסומים בתקשורת הוצגה השערה שהקליפ מתייחס לאסון טביעת המעבורת MV Sewol שהתרחש ב-16 באפריל 2014, ובו נהרגו כ-300 נוסעים, חלקם עדיין בגדר נעדרים.
כמענה לכך, RM ציין כי הסרטון מתמקד בייצוג החזותי של מילות השיר וניתן לפרש אותו בדרכים רבות.
תמר הרמן מ"בילבורד" כתבה כי הקליפ "משקף את שם האלבום וממיר את 'Spring Day' משיר אהבה לאודה המוקדשת למתים".
בביקורת שלו ב, בנג'מין סימן את ההפקה הוויזואלית כ"קולנועית להפליא ומרגשת".
גלסבי ראתה את הוויזואל כ"נוף קולנועי בהילוך איטי של זיכרונות ומשאלות".
למרות שהיא שיבחה את "הסמליות החיצונית" המשמשת "להמחשת נקודות מסוימות", הרגישה גלסבי ש"הרגעים המעוררים והמשפיעים ביותר" בסרטון הם "די פשוטים".
אמלין טראוויס מ סברה שהקליפ תופס בצורה "מהממת" את "הרעיון של אובדן תמימות שמשנה את החיים לנצח".
הקליפ זכה ב ב- ובסרטון הפיוז של השנה בטקס פרסי Soompi לשנת 2018. ביוטיוב, זכה הקליפ להצלחה מיידית, הגיע ליותר מ-10 מיליון צפיות ב-24 שעות, והפך לסרטון הקיי-פופ המהיר ביותר שעשה זאת באותה תקופה.
שבוע לאחר מכן, הקליפ לסינגל הבא של "Not Today" עקף את השיא עם 10 מיליון צפיות בפרק זמן קצר יותר.
הסרטון של "Spring Day" גם הפך לקליפ הקיי-פופ שהגיע הכי מהר ל-20 מיליון צפיות, לאחר שהגיע להישג זה תוך פחות מארבעה ימים.
"Spring Day" הוא הקליפ השישי הכי נצפה בקיי-פופ לשנת 2017 ביוטיוב.
נכון לאפריל 2021, לסרטון יש יותר מ-400 מיליון צפיות בפלטפורמה.
BTS ביצעו את "Spring Day" בהופעה חיה לראשונה ב-18 בפברואר 2017, כחלק מ שלהם בעצירה בת היומיים של הלהקה במהלך סיבוב ההופעות ב, סיאול.
במהלך פברואר 2017, הופיעו במספר על מנת לקדם את השיר ואת You Never Walk Alone.
הם ביצעו את ההופעה החיה הראשונה שלהם לשיר בטלוויזיה בתוכנית אם קאונטדאון ב-23 בפברואר 2017. בשלושת הימים הבאים הם הופיעו במיוזיק בנק, , ו, שם גם ביצעו את "Not Today".
ביצעו את השיר בטקס פרסי המוזיקה של מלון לשנת 2017 לצד "DNA" ב-2 בדצמבר 2017. ב-29 בדצמבר של אותה שנה, הלהקה ביצעה את גרסת הרמיקס של הרצועה ב.
הם ביצעו את השיר בטקס פרסי דיסק הזהב ה-32 ב-10 בינואר 2018. "Spring Day" היה אחד משלושת השירים שביצעו BTS בטקס הסיום המקוון של יוטיוב "Dear Class of 2020" ב-7 ביוני 2020, ב, כשהלהקה לובשת תלבושות בצבעי פסטל רכים.
השיר בוצע גם ב ב-18 בספטמבר 2020. BTS ביצעו את השיר בלייב באולפן במהלך הופעת של NPR ב-21 בספטמבר.
לפני הביצוע הקדים RM, "זה היה הקיץ הכי קשה אי פעם, אבל אנחנו יודעים שהאביב יגיע", ודיבר נוחות ואופטימיות במהלך מגפת הקורונה.
+מקוםתאריםמכירות (גאון)—5,000,000סטרימינג (RIAJ)פלטינה100,000,000 נתוני סטרימינג בלבד המבוססים על תארים בלבד.
+מדינהתאריךגרסהפורמטחברת תקליטיםעולמי13 בפברואר 2017קוריאנית הורדת מוזיקה
הזרמת מוזיקהביג היט אנטרטיינמנט10 במאי 2017יפנית יוניברסל מיוזיק
וירג'ין מיוזיקיפןעולמי4 ביוני 2018רמיקס רוק בריטיסטרימינג חינמיביג היט
"Sprinter" הוא סינגל של הראפרים הבריטים דייב וסנטרל סי.
הוא יצא ב-1 ביוני 2023 תחת הוצאת נייברהוד וליב יורס, ונכלל במיני אלבום המשותף Split Decision, שיצא ארבעה ימים לאחר מכן.
הוא הגיע היישר לבמקום הראשון במצעד הסינגלים הבריטי, והפך לסינגל השלישי של דייב ולראשון של סנטרל סי שהגיע להישג זה, והגיע לראש המצעדים באוסטרליה, אירלנד, לוקסמבורג, ניו זילנד ושווייץ.
ארגוןרשימהדירוגמקוררולינג סטון100 השירים הטובים ביותר לשנת 202340פיצ'פורק69בילבורד100 השירים הטובים ביותר של 2023: בחירות הצוות36
Spotify Wrapped (בתרגום חופשי לעברית: ספוטיפיי עָטוּף) הוא קמפיין שיווקי ויראלי של שירות הזרמת המוזיקה השוודי ספוטיפיי, המתפרסם מדי שנה מאז 2016. הקמפיין מתפרסם בכל תחילת דצמבר של כל שנה, ומראה סטטיסטיקות ונתונים על ההאזנות של המשתמש בשירות.
Spotify Wrapped כולל בדרך כלל את חמשת המוזיקאים שהמשתמש האזין להם בתדירות הגבוהה ביותר, את השירים שהמשתמש הקשיב להם הכי הרבה ואת הסוגות המוזיקליות האהובות על המשתמש.
גם למפיקי תוכן בפלטפורמה יש גישה לגרסה של Spotify Wrapped, הכוללת את מספר הפעמים שהתוכן שלהם הוזרם באותה שנה.
בנוסף לנתונים אישיים, Spotify Wrapped כולל גם מידע על פעילות בשירות כולו.
בעוד ש-Spotify Wrapped מכונה בדרך כלל אוסף שנתי של נתונים, רק פעילות מ-1 בינואר ועד תאריך לא ידוע ב-2 החודשים האחרונים של השנה, נספרת עבור כל שנה נתונה.
Spotify Wrapped פופולרי מאוד ברשתות החברתיות, ומדי שנה מגיע למיליוני אנשים ברשתות החברתיות.
שחרורו בתחילת דצמבר או בסוף נובמבר בכל שנה, מלווה בדרך כלל בשלטי חוצות ופרסומות בטלוויזיה.
הקמפיין השיווקי זכה גם לשבחים וגם לביקורת על כך שהוא מספק לספוטיפיי פרסום בחינם והוא נדון בהקשר לשאלות פרטיות.
פרשנים גם ניתחו את ההשפעות של Spotify Wrapped על תעשיית המוזיקה וביקרו אותה.
מהדורת 2025 של Spotify Wrapped הושקה בתחילת דצמבר 2025 וזכתה לחשיפה תקשורתית נרחבת במגוון רחב של כלי תקשורת בארצות הברית, החל בעיתונות כללית ועד עיתונות טכנולוגית ומקומית.
ספוטיפיי הודיעה על השקת Wrapped באמצעות סדרת פוסטים בבלוג ובמסיבת עיתונאים מוקדמת, והעניין הציבורי סביב המהלך החל כבר בסוף נובמבר.
בתוך כ־24 שעות מההשקה משכה Wrapped מעל 200 מיליון משתמשים פעילים, עלייה של 19% ביחס לשנת 2024, בה נדרשו ל-Wrapped כ-62 שעות להגיע ל־200 מיליון משתמשים.
המשתמשים שיתפו את סיכומי ההאזנה שלהם יותר מ־500 מיליון פעמים ביממה הראשונה, עלייה של 41% מהשנה הקודמת.
נתוני חיפוש בגוגל מציבים את Wrapped בקרבה לאירועי תרבות צרכניים בולטים, כגון יום אמזון פריים וסייבר מאנדיי, ובשנת 2024 אף עקפה Wrapped את פריים דיי בתעבורת חיפוש בארצות הברית.
Wrapped משכה ב-2024 וב-2025 תעבורת חיפוש כמעט שווה לזו של פסטיבל קואצ'לה, ואף עלתה עליו בשנת 2024 בכ-50%.
Wrapped מובילה באופן מובהק על פני שירותי סיכומי השנה המתחרים: בארצות הברית היא יצרה פי ארבעה תעבורת חיפוש בהשוואה ל-Apple Music Replay, פי שמונה מה-YouTube Recap ופי יותר משמונים מהגרסאות של אמזון מיוזיק וסאונדקלאוד.
Spring.me הייתה רשת חברתית שהתמקדה בשאלות ותשובות אנונימיות, והייתה פעילה בעיקר בתחילת העשור השני של המאה ה-21.
האתר הושק בנובמבר 2009 על ידי אדה אולונה, מייסד Formstack, שירות ליצירת טפסים מקוונים.
הרעיון היה לתת מענה לצורך של משתמשים ליצור טפסים של "שאלו אותי הכל", דבר שהפך לפופולרי במהירות.
בתוך 45 הימים הראשונים, האתר הגיע למיליון משתמשים רשומים, מה שהצביע על פוטנציאל גדול.
ב-2011, האתר כבר הגיע ל-25 מיליון משתמשים, והיה מוכר כחדשני בתחום הרשתות החברתיות.
באותה שנה, הושקו מאפיינים לחשבונות מפורסמים מאומתים, שנתנו למפורסמים כלים לתקשר עם מעריצים, והאתר שיתף פעולה עם מדיה כמו MTV, Hearst, Funny or Die ו-The Huffington Post.
ב-2013, Formspring עבר שינוי מותג ל-Spring.me, עם עיצוב מחודש ומאפיינים חדשים.
עם זאת, ב-2015, Spring.me נרכש על ידי Twoo, אתר היכרויות, והפך לפורטל שלו, כאשר משתמשים הועברו אוטומטית לשירות ההיכרויות, דבר שהעלה שאלות אתיות ומשפטיות.
שאלות ותשובות אנונימיות, שנתנו למשתמשים חופש ביטוי.
אפשרות להתעקב אחרי משתמשים אחרים ולראות את הפעילות שלהם.
"חיוך" (smile), דומה ללייק ברשתות כמו פייסבוק, לאהוב פוסטים.
זרם (feed) של שאלות ואנשים חדשים, עם אפשרות לראות את הפעילות האחרונה.
הצבעות במבחנים מרובי בחירה, שנתנו למשתמשים אפשרות להשתתף בסקרים.
תמיכה בשפות רבות, כולל רוסית, פורטוגזית ודנית, מה שהרחיב את קהל היעד.
מערכת אמבסדורים עם היררכיה של "דגלים", שנתנה למשתמשים מעמד מיוחד ותמריצים כמו פרסים, דבר לא שגרתי ברשתות חברתיות.
האתר גם שחרר אפליקציות לאייפון בספטמבר 2011 ולאנדרואיד בינואר 2012, והוסיף כלים כמו סידור תשובות לפי מספר "חיוכים" כדי להבליט תוכן פופולרי.
מאז הקמתו האתר עורר מחלוקות, במיוחד בקרב בני נוער, שכן הוא פתח פתח להטרדות ובריונות ברשת עקב האנונימיות של הרשומות.
ב-12 במרץ 2010, דווח בכתבה חדשותית, שהתגלתה מאוחר יותר כמתיחה, כי יוצרי האתר מתכננים לחשוף מידע אישי על משתמשי האתר דרך טוויטר ורשתות חברתיות אחרות.
Formspring הצהיר בבלוג החברה שלו כי לעולם לא יחשוף מידע אנונימי של משתמשיו בפומבי.
ב-22 במרץ 2010, אלכסיס פילקינגטון, בת 17, בוגרת תיכון מניו יורק, התאבדה, ככל הנראה לאחר שפורסמו הערות פוגעניות נגדה ב-Formspring בימים שקדמו למותה.
זמן קצר לאחר מכן, החל חרם עממי מקומי על האתר.
בפברואר 2011, אירוע שככל הנראה נגרם כתוצאה מבריונות ב-Formspring הוביל למותה של נטשה מקברייד, בת 15 מברומסגרוב, ווסטרשייר, בריטניה.